Diari Oficial de la Generalitat Valenciana


Sumari del DOGV 5948, del 05-02-2009 (2009/1053)

RESOLUCIÓ de 14 de gener de 2009, de la Direcció General d'Indústria i Innovació, per la qual s'ordena la publicitat de la «Resolució de 17 d'abril de 2007, de la Direcció General de Seguretat Industrial i Consum, per la qual es designa i inscriu en el Registre de Control Metrològic l'entitat Valenciana de Revisiones, SL com a organisme autoritzat de verificació metrològica, per a portar a cap les actuacions relatives a les fases de control metrològic a les quals es referix l'apartat 2.c) i d) de l'article seté de la Llei 3/1985, en l'àmbit de la Comunitat Valenciana», i es procedix a la correcció material de la denominació social de la mercantil inscrita en el dit acte administratiu per la de Compañía Valenciana de Revisiones, SL.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5948

Data del DOGV
:   05-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1053


Data del document
:   14-01-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Inspecció Tècnica de Vehicles
    * empresa privada
    * metrologia
    * inspecció tècnica

RESOLUCIÓ de 14 de gener de 2009, de la Direcció General d'Indústria i Innovació, per la qual s'ordena la publicitat de la «Resolució de 17 d'abril de 2007, de la Direcció General de Seguretat Industrial i Consum, per la qual es designa i inscriu en el Registre de Control Metrològic l'entitat Valenciana de Revisiones, SL com a organisme autoritzat de verificació metrològica, per a portar a cap les actuacions relatives a les fases de control metrològic a les quals es referix l'apartat 2.c) i d) de l'article seté de la Llei 3/1985, en l'àmbit de la Comunitat Valenciana», i es procedix a la correcció material de la denominació social de la mercantil inscrita en el dit acte administratiu per la de Compañía Valenciana de Revisiones, SL. [2009/1053]  
Amb data 17 d'abril de 2007, l'aleshores Direcció General de Seguretat Industrial i Consum va procedir, mitjançant el corresponent acte administratiu, a designar i inscriure en Registre de Control Metrològic l'entitat Valenciana de Revisiones, SL, com a organisme autoritzat de verificació metrològica, per a portar a cap les actuacions relatives a les fases de control metrològic a les quals es referix l'apartat 2.c) i d) de l'article seté de la Llei 3/1985, en l'àmbit de la Comunitat Valenciana.  
Amb data 13 de desembre de 2005, es va atorgar escriptura pública per la qual les societats Winterhaven, SLU i Valenciana de Revisiones, SL, es fusionaven, mitjançant absorció per la primera de l'última mercantil, i s'extingia esta sense liquidació.  
Amb data 24 de febrer de 2006, es va elevar a públic, mitjançant escriptura, l'acord de canvi de denominació social de la societat Winterhaven, SLU per la de Compañía Valenciana de Revisiones, SL.  
Estes modificacions van ser comunicades per l'interessat a l'òrgan corresponent d'este departament.  
L'article 105.2 de la vigent Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció que en fa la Llei 4/1999, de 13 de gener, habilita les administracions públiques perquè, d'ofici i en qualsevol moment, puguen rectificar els errors materials existents en els seus actes.  
Per tant, a pesar de la gran similitud entre ambdues denominacions socials, vist l'anterior, és ostensible, manifest i indiscutible, sense necessitat de majors raonaments, tenint en compte les dades que hi ha en l'expedient, elements tots ells necessaris i definitoris, segons la jurisprudència del Tribunal Suprem, que la mencionada resolució de l'aleshores Direcció General de Seguretat Industrial de 17 d'abril de 2007, conté un error material en la denominació social del titular de l'esmentat acte, ja que el que hi consta ha desaparegut del tràfic jurídic, per la qual cosa és procedent la seua correcció d'ofici.  
D'altra banda, l'article 4 de la Directriu 1/2007, de 26 de novembre, per a la designació d'organismes autoritzats de verificació metrològica, publicada per Resolució de 29 de novembre de 2007, de la Secretaria General d'Indústria del Ministeri d'Indústria, Turisme i Comerç (BOE núm. 301, del 17 desembre de 2007), establix que la resolució de designació haurà de ser publicada en el butlletí oficial de la comunitat autònoma corresponent, així com comunicada al Centre Espanyol de Metrologia, actual organisme de cooperació administrativa a què fa referència la regulació metrològica legal.  
D'acord amb el que s'ha exposat, de conformitat amb l'article 9 del Decret 130/2007, de 27 de juliol, pel qual s'aprova el Reglament Orgànic i Funcional de la Conselleria d'Indústria, Comerç i Innovació (Diari Oficial de la Comunitat Valenciana núm. 5.566, de 30 de juliol de 2007), esta Direcció General d'Indústria i Innovació, resol:  
Primer  
De conformitat amb el que s'ha previst en l'article 4 de la Directriu 1/2007, de 26 de novembre, per a la designació d'organismes autoritzats de verificació metrològica, s'ordena la publicitat en el Diari Oficial de la Comunitat Valenciana de l'acte administratiu següent:  
«Resolució de 17 d'abril de 2007, de la Direcció General de Seguretat Industrial i Consum, per la qual es designa i inscriu en el Registre de Control Metrològic l'entitat Valenciana de Revisiones, SL, com a organisme autoritzat de verificació metrològica, per a portar a cap les actuacions relatives a les fases de control metrològic a les quals es referix l'apartat 2.c) i d) de l'article seté de la Llei 3/1985, en l'àmbit de la Comunitat Valenciana.  
Vista la Resolució del conseller d'Ocupació, Indústria i Comerç, de data 5 de novembre de 1997, per la qual s'adjudica la concessió del lot 1r del contracte per a la prestació en règim de concessió administrativa del servici d'inspecció tècnica de vehicles (ITV) a la Comunitat Valenciana, segons expedient número 1997/CONT01/09, a la unió temporal d'empreses formades per Servicio Excavaciones, Levantina de Obras y Edificios, ITEUVE.  
Vista la Resolució del secretari general de la Conselleria d'Indústria, Comerç i Energia de data 30 d'octubre de 2002, per la qual s'autoritza la subrogació del lot 1r de l'expedient 1997/CONT01/9 a la mercantil Valenciana de Revisiones, SL, amb el codi d'identificació fiscal núm. Z51733902.  
Atés l'apartat 1.1.i del plec de clàusules administratives particulars per a la contractació de l'explotació en règim de concessió administrativa del servici públic d'inspecció tècnica de vehicles a la Comunitat Autònoma Valenciana, que va servir de base per a l'adjudicació del mencionat servici públic.  
Atesa la Llei 3/1985, de 18 de març, de Metrologia, publicada en el Boletín Oficial del Estado número 67, de data 19 de març de 1985 i, en particular, l'article 7.4.  
Atés el Decret 149/1998, de 22 de setembre, del Govern Valencià, pel qual s'assignen les funcions de control metrològic i s'establixen les condicions del seu exercici, publicat en el Diari Oficial de la Generalitat Valenciana, número 3352, de data 16 d'octubre de 1998.  
Atés el Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura, publicat en el Boletín Oficial del Estado número 183, de data 2 d'agost de 2006, i en particular la seua disposició transitòria tercera, relativa al període d'adaptació dels servicis, entitats i laboratoris que realitzaven les fases de control de verificació després de reparació o modificació i de verificació periòdica.  
Esta Direcció General resol:  
Primer. Designar l'entitat Valenciana de Revisiones, SL com a organisme autoritzat de verificació metrològica, d'acord amb l'article 19 del Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura, per a portar a cap les actuacions relatives a verificacions després de reparació o modificació i verificacions periòdiques, de comptadors taquicronomètrics denominats taxímetres en servici.  
Segon. Inscriure en el Registre de Control Metrològic l'entitat Valenciana de Revisiones, SL com a organisme autoritzat de verificació metrològica dels instruments en servici indicats en l'apartat primer anterior d'esta resolució, amb la següent identificació alfanumèrica: 09-OV-0002.  
Tercer. La designació i inscripció anteriors es consideren provisionals i condicionades al compliment dels requisits establits en la disposició transitòria tercera del Reial Decret 889/2006, esmentat anteriorment, en virtut de la qual Valenciana de Revisiones, SL, haurà d'adaptar-se al que disposa el Reial Decret 889/2006, abans del 30 d'octubre de 2008, i acreditar-ho fefaentment davant esta direcció general de la Conselleria d'Empresa, Universitat i Ciència.  
La present resolució quedarà sense efectes des del moment que no es complisquen totes les condicions que s'hi definixen i que servixen de base per a designar l'entitat Valenciana de Revisiones, SL com a organisme autoritzat de verificació metrològica.  
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Empresa de la Conselleria d'Empresa, Universitat i Ciència, en el termini d'un mes comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. València, 17 d'abril de 2007.- El director general de Seguretat Industrial i Consum: Carlos Mazón Guixot».  
Segon  
Rectificar el error material detectat en la resolució continguda en el punt primer, substituint on diu «Valenciana de Revisiones, SL», per «Compañía Valenciana de Revisiones, SL», i ordenar, així mateix, fer pública en el Diari Oficial de la Comunitat Valenciana esta correcció.  
València, 14 de gener de 2009.- El director general d'Indústria i Innovació: Bruno Broseta Dupré.